               COMISIA EUROPEANĂ
            Bruxelles, 3.3.2017
            COM(2017) 111 final
            2017/0047(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE referitor la o modificare a anexei XX (Mediul) la Acordul privind SEE

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei XX (Mediul) la Acordul privind SEE pentru a încorpora în Acordul privind SEE Regulamentul (UE) nr. 510/2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare
                  1
                și actele legislative conexe.

               •Coerența cu dispozițiile existente în domeniul de politică

               Proiectul atașat de Decizie a Comitetului mixt extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică ale Uniunii

               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acordului menționat care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               Aceste eforturi privesc toate politicile din domeniul liberei circulații a mărfurilor, a persoanelor, a serviciilor și a capitalurilor, precum și politicile orizontale și de sprijin specificate în Acordul privind SEE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Actele legislative care urmează să fie încorporate în Acordul privind SEE se întemeiază pe articolul 192 alineatul (1) din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               În cooperare cu SEAE, Comisia prezintă proiectul de Decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii.

               •Subsidiaritatea (în cazul competențelor neexclusive)

               Prezenta propunere respectă principiul subsidiarității din motivul următor.

               Obiectivul prezentei propuneri, și anume acela de a asigura omogenitatea pieței interne, nu poate fi realizat în mod suficient de către statele membre și poate, în consecință, având în vedere efectele sale, să fie realizat mai bine la nivelul Uniunii.

                  Procesul de încorporare a acquis-ului UE în Acordul privind SEE se realizează în conformitate cu Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European, care confirmă abordarea adoptată.

               •Proporționalitatea

                  În conformitate cu principiul proporționalității, propunerea nu depășește ceea ce este necesar în vederea atingerii obiectivului său, acela de a asigura omogenitatea pieței interne.

               •Alegerea instrumentului

                  În conformitate cu articolul 98 din Acordul privind SEE, instrumentul ales este decizia Comitetului mixt al SEE. Comitetul mixt al SEE asigură punerea efectivă în aplicare a Acordului privind SEE și funcționarea acestuia. În acest sens, ia decizii în cazurile prevăzute de Acordul privind SEE.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               •Obținerea și utilizarea expertizei

                  În cadrul procesului de pregătire a legislației în cauză, Comisia a organizat o consultare publică pe internet și două reuniuni cu părțile interesate. În plus, a fost efectuat un studiu extern care a investigat posibilele abordări în materie de reglementare pentru reducerea emisiilor de CO2 ale vehiculelor ușoare.

               •Evaluarea impactului

               În cadrul procesului de pregătire a legislației în cauză, Comisia a efectuat o evaluare detaliată a impactului, examinând o gamă largă de opțiuni de politică diferite.

               Decizia atașată a Comitetului mixt al SEE vizează doar extinderea sistemului actual la statele AELS care fac parte din SEE.

               4.IMPLICAȚIILE BUGETARE

               Nu se preconizează implicații bugetare ca urmare a încorporării legislației menționate în Acordul privind SEE, deoarece eventualele venituri suplimentare aferente înmatriculărilor de vehicule în statele AELS care fac parte din SEE ar trebui să fie transferate către Autoritatea AELS de Supraveghere și viceversa.

               5.ALTE ELEMENTE

               Justificarea principalelor adaptări solicitate și soluția propusă

               Regulamentul (UE) nr. 510/2011 stabilește un sistem de standarde de performanță privind emisiile pentru vehiculele utilitare ușoare noi. Proiectul de decizie a Comitetului mixt extinde sistemul UE la statele AELS care fac parte din SEE, astfel încât sistemul să cuprindă toate statele SEE cu excepția Liechtensteinului.

               Prime pentru emisiile suplimentare, articolul 9 alineatul (1) din Regulamentul (UE) nr. 510/2011, reflectate în adaptarea (i) din decizia Comitetului mixt

               S-a inclus un text de adaptare care prevede faptul că Autorității AELS de Supraveghere îi va reveni sarcina de a impune prime pentru emisiile suplimentare producătorilor stabiliți în statele AELS care fac parte din SEE.

               Primele vor fi impuse în comun pentru vehiculele utilitare ușoare noi vândute în UE și, respectiv, în statele AELS care fac parte din SEE. În consecință, primele trebuie să fie repartizate între UE și statele AELS.

               Așadar, se sugerează o cheie de distribuție, astfel încât primele să fie distribuite proporțional cu raportul dintre numărul de vehicule utilitare ușoare noi înmatriculate în statele UE sau în statele AELS, pe de o parte, și numărul total de vehicule utilitare ușoare noi înmatriculate în SEE, pe de altă parte.

               Colectarea primelor pentru emisiile suplimentare, articolul 9 alineatul (3) din Regulamentul (UE) nr. 510/2011, reflectat în adaptarea (j) din decizia Comitetului mixt

               Articolul 9 alineatul (3) reprezintă temeiul juridic pe baza căruia Comisia instituie metode de colectare a primelor pentru emisiile suplimentare. Aceste metode au fost stabilite prin Decizia 2012/99/UE a Comisiei
                  3
               . Întrucât, în temeiul Acordului privind SEE, există o autoritate de supraveghere și un sistem de supraveghere separate, s-a inclus un text de adaptare pentru ca Autoritatea AELS de Supraveghere să stabilească mijloacele de colectare a primelor pentru emisiile suplimentare. Aceste mijloace se bazează pe mijloacele de care dispune Comisia.

               Alocarea primelor pentru emisiile suplimentare, articolul 9 alineatul (4) din Regulamentul (UE) nr. 510/2011, reflectată în adaptarea (k) din decizia Comitetului mixt

               Articolul 9 alineatul (4) prevede că sumele respective sunt considerate ca venituri la bugetul general al Uniunii Europene.

               În consecință, s-a inclus un text de adaptare pentru ca statele AELS să stabilească alocarea sumelor obținute din plata primelor pe emisiile suplimentare care corespund statelor AELS.

               Aplicabilitatea Regulamentului (UE) nr. 510/2011 la Liechtenstein, reflectat în adaptarea (o) din decizia Comitetului mixt

               Relația istorică de lungă durată dintre Liechtenstein și Elveția este foarte strânsă și puternic influențată de tratatul privind vămile și monedele (de instituire a unei uniuni vamale și monetare) dintre cele două țări, care a fost încheiat în 1923 (LGBl. 1923, nr. 24). Tratatul privind vămile și monedele cu Elveția are, de asemenea, un impact semnificativ asupra strategiilor de mediu și fiscale din Liechtenstein. Numeroase dispoziții elvețiene în materie de mediu sunt, ca urmare a tratatului privind vămile și monedele, direct aplicabile în Liechtenstein sau sunt transpuse în legislația acestei țări pe baza unor tratate bilaterale încheiate între cele două țări.

               În acest context, Liechtenstein solicită să fie exceptat de la aplicarea Regulamentului (UE) nr. 510/2011, considerând că obiectivele stabilite prin legislația UE vor fi atinse în egală măsură prin aplicarea în Liechtenstein a sistemului elvețian de performanță privind emisiile.

               2017/0047 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE referitor la o modificare
                  a anexei XX (Mediul) la Acordul privind SEE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994
                  4
                privind normele de punere în aplicare a Acordului privind Spațiul Economic European, în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XX (Mediul) la Acordul privind SEE.

               (3)Regulamentul (UE) nr. 510/2011 al Parlamentului European și al Consiliului
                  5
                trebuie încorporat în Acordul privind SEE.

               (4)Regulamentul delegat (UE) nr. 205/2012 al Comisiei
                  6
                trebuie încorporat în Acordul privind SEE.

               (5)Regulamentul de punere în aplicare (UE) nr. 293/2012 al Comisiei
                  7
                trebuie încorporat în Acordul privind SEE.

               (6)Regulamentul delegat (UE) nr. 114/2013 al Comisiei
                  8
                trebuie încorporat în Acordul privind SEE.

               (7)Regulamentul delegat (UE) nr. 1047/2013 al Comisiei
                  9
                trebuie încorporat în Acordul privind SEE.

               (8)Regulamentul (UE) nr. 253/2014 al Parlamentului European și al Consiliului
                  10
                trebuie încorporat în Acordul privind SEE.

               (9)Regulamentul delegat (UE) nr. 404/2014 al Comisiei
                  11
                trebuie încorporat în Acordul privind SEE.

               (10)Regulamentul de punere în aplicare (UE) nr. 410/2014 al Comisiei
                  12
                trebuie încorporat în Acordul privind SEE.

               (11)Regulamentul de punere în aplicare (UE) nr. 427/2014 al Comisiei
                  13
                trebuie încorporat în Acordul privind SEE.

               (12)Prin urmare, anexa XX (Mediul) la Acordul privind SEE ar trebui modificată în consecință.

               (13)Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a anexei XX (Mediul) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie întră în vigoare la data adoptării sale.

               Adoptată la Bruxelles,

                     Pentru Consiliu,

                     Președintele

                     (1)
                  JO L 145, 31.5.2011, p. 1.

                     (2)
                  JO L 305, 30.11.1994, p. 6–8.

                     (3)
                  Decizia Comisiei 2012/99/UE din 17 februarie 2012 privind dispozițiile detaliate de colectare a primelor pentru emisiile suplimentare de CO2 generate de vehiculele utilitare ușoare noi, în conformitate cu Regulamentul (UE) nr. 510/2011 al Parlamentului European și al Consiliului, JO L 47, 18.2.2012, p. 69.

                     (4)
                  JO L 305, 30.11.1994, p. 6-8.

                     (5)
                  Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (JO L 145, 31.5.2011, p. 1).

                     (6)
                  Regulamentul delegat (UE) nr. 205/2012 al Comisiei din 6 ianuarie 2012 de modificare a anexei II la Regulamentul (UE) nr. 510/2011 al Parlamentului European și al Consiliului în ceea ce privește sursa datelor și parametrii pentru care statele membre trebuie să raporteze date (JO L 72, 10.3.2012, p. 2).

                     (7)
                  Regulamentul de punere în aplicare (UE) nr. 293/2012 al Comisiei din 3 aprilie 2012 privind monitorizarea și raportarea datelor referitoare la înmatricularea vehiculelor utilitare ușoare noi în conformitate cu Regulamentul (UE) nr. 510/2011 al Parlamentului European și al Consiliului (JO L 98, 4.4.2012, p. 1).

                     (8)
                  Regulamentul delegat (UE) nr. 114/2013 al Comisiei din 6 noiembrie 2012 de completare a Regulamentului (UE) nr. 510/2011 al Parlamentului European și al Consiliului în ceea ce privește normele referitoare la cererea de derogare de la obiectivele privind emisiile specifice de CO2 ale vehiculelor utilitare ușoare noi (JO L 38, 9.2.2013, p. 1).

                     (9)
                  Regulamentul delegat (UE) nr. 1047/2013 al Comisiei din 21 august 2013 de modificare a Regulamentului delegat (UE) nr. 114/2013 al Comisiei cu scopul de a corecta emisiile specifice medii de CO 2 pentru 2010 specificate pentru producătorul Piaggio (JO L 285, 29.10.2013, p. 1).

                     (10)
                  Regulamentul (UE) nr. 253/2014 al Parlamentului European și al Consiliului din 26 februarie 2014 de modificare a Regulamentului (UE) nr. 510/2011 pentru a defini modalitățile de realizare a obiectivului prevăzut pentru anul 2020 de reducere a emisiilor de CO2 produse de vehiculele utilitare ușoare noi (JO L 84, 20.3.2014, p. 38).

                     (11)
                  Regulamentul delegat (UE) nr. 404/2014 al Comisiei din 17 februarie 2014 de modificare a anexei II la Regulamentul (UE) nr. 510/2011 al Parlamentului European și al Consiliului în ceea ce privește monitorizarea emisiilor de CO2 generate de vehiculele utilitare ușoare noi omologate într-un proces cu mai multe etape (JO L 121, 24.4.2014, p. 1).

                     (12)
                  Regulamentul de punere în aplicare (UE) nr. 410/2014 al Comisiei din 23 aprilie 2014 de modificare a Regulamentului de punere în aplicare (UE) nr. 293/2012 în ceea ce privește monitorizarea emisiilor de CO2 generate de vehiculele utilitare ușoare noi omologate într-un proces cu mai multe etape (JO L 121, 24.4.2014, p. 21).

                     (13)
                  Regulamentul de punere în aplicare (UE) nr. 427/2014 al Comisiei din 25 aprilie 2014 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului (JO L 125, 26.4.2014, p. 57).

    ---documentbreak---

               COMISIA EUROPEANĂ
            Bruxelles, 3.3.2017
            COM(2017) 111 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene,în cadrul Comitetului mixt al SEE referitor la o modificare a anexei XX (Mediul) la Acordul privind SEE

               DECIZIA NR.

                  A COMITETULUI MIXT AL SEE

                  din
               de modificare a anexei XX (Mediul) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare
                  1
                trebuie încorporat în Acordul privind SEE.

               (2)Regulamentul delegat (UE) nr. 205/2012 al Comisiei din 6 ianuarie 2012 de modificare a anexei II la Regulamentul (UE) nr. 510/2011 al Parlamentului European și al Consiliului în ceea ce privește sursa datelor și parametrii pentru care statele membre trebuie să raporteze date
                  2
                trebuie încorporat în Acordul privind SEE.

               (3)Regulamentul de punere în aplicare (UE) nr. 293/2012 al Comisiei din 3 aprilie 2012 privind monitorizarea și raportarea datelor referitoare la înmatricularea vehiculelor utilitare ușoare noi în conformitate cu Regulamentul (UE) nr. 510/2011 al Parlamentului European și al Consiliului
                  3
                trebuie încorporat în Acordul privind SEE.

               (4)Regulamentul delegat (UE) nr. 114/2013 al Comisiei din 6 noiembrie 2012 de completare a Regulamentului (UE) nr. 510/2011 al Parlamentului European și al Consiliului în ceea ce privește normele referitoare la cererea de derogare de la obiectivele privind emisiile specifice de CO2 ale vehiculelor utilitare ușoare noi
                  4
                trebuie încorporat în Acordul privind SEE.

               (5)Regulamentul delegat (UE) nr. 1047/2013 al Comisiei din 21 august 2013 de modificare a Regulamentului delegat (UE) nr. 114/2013 al Comisiei cu scopul de a corecta emisiile specifice medii de CO 2 pentru 2010 specificate pentru producătorul Piaggio
                  5
                trebuie încorporat în Acordul privind SEE.

               (6)Regulamentul (UE) nr. 253/2014 al Parlamentului European și al Consiliului din 26 februarie 2014 de modificare a Regulamentului (UE) nr. 510/2011 pentru a defini modalitățile de realizare a obiectivului prevăzut pentru anul 2020 de reducere a emisiilor de CO2 produse de vehiculele utilitare ușoare noi
                  6
                trebuie încorporat în Acordul privind SEE.

               (7)Regulamentul delegat (UE) nr. 404/2014 al Comisiei din 17 februarie 2014 de modificare a anexei II la Regulamentul (UE) nr. 510/2011 al Parlamentului European și al Consiliului în ceea ce privește monitorizarea emisiilor de CO2 generate de vehiculele utilitare ușoare noi omologate într-un proces cu mai multe etape
                  7
                trebuie încorporat în Acordul privind SEE.

               (8)Regulamentul de punere în aplicare (UE) nr. 410/2014 al Comisiei din 23 aprilie 2014 de modificare a Regulamentului de punere în aplicare (UE) nr. 293/2012 în ceea ce privește monitorizarea emisiilor de CO2 generate de vehiculele utilitare ușoare noi omologate într-un proces cu mai multe etape
                  8
                trebuie încorporat în Acordul privind SEE.

               (9)Regulamentul de punere în aplicare (UE) nr. 427/2014 al Comisiei din 25 aprilie 2014 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului
                  9
                trebuie încorporat în Acordul privind SEE.

               (10)Prin urmare, anexa XX la Acordul privind SEE ar trebui modificată în mod corespunzător,

               ADOPTĂ PREZENTA DECIZIE:

               Articolul 1

               În anexa XX la Acordul privind SEE, după punctul 21av (Directiva 2009/33/CE a Parlamentului European și a Consiliului) se inserează următorul text:

               „21aw.32011 R 0510: Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (JO L 145, 31.5.2011, p. 1), astfel cum a fost modificat prin:

               –32012 R 0205: Regulamentul delegat (UE) nr. 205/2012 al Comisiei din 6 ianuarie 2012 (JO L 72, 10.3.2012, p. 2),

               –32014 R 0253: Regulamentul (UE) nr. 253/2014 al Parlamentului European și al Consiliului din 26 februarie 2014 (JO L 84, 20.3.2014, p. 38),

               –32014 R 0404: Regulamentul delegat (UE) nr. 404/2014 al Comisiei din 17 februarie 2014 (JO L 121, 24.4.2014, p. 1).

               În sensul prezentului acord, dispozițiile regulamentului se citesc cu următoarele adaptări:

               (a)La articolul 7 alineatul (2) se adaugă următorul paragraf:

               «În cazul în care asociația include numai producători stabiliți în statele AELS, producătorii transmit informațiile Autorității AELS de Supraveghere. În cazul în care asociația include cel puțin un producător stabilit în Uniune și cel puțin un producător stabilit într-un stat AELS, producătorii transmit informațiile Comisiei și Autorității AELS de Supraveghere.»

               (b)La articolul 7 alineatul (3) se adaugă următorul paragraf:

               «Autoritatea AELS de Supraveghere notifică acest lucru producătorilor stabiliți în statele AELS.»

               (c)La articolul 7 alineatul (4) se adaugă următorul paragraf:

               «În cazul în care asociația include numai producători stabiliți în statele AELS, producătorii prezintă în comun informațiile Autorității AELS de Supraveghere. În cazul în care asociația include sau se extinde astfel încât să includă cel puțin un producător stabilit în Uniune și cel puțin un producător dintr-un stat AELS, producătorii prezintă în comun informațiile Comisiei și Autorității AELS de Supraveghere.»

               (d)La articolul 7 alineatul (5), cuvintele «articolelor 101 și 102 din TFUE» se citesc «articolelor 53 și 54 din Acordul privind SEE», iar cuvântul «Uniunii» se înlocuiește cu formularea «SEE»”.

               (e)La articolul 7 alineatul (7) și la articolul 10 alineatul (1), după cuvântul «Comisiei», se inserează cuvintele «sau Autorității AELS de Supraveghere».

               (f)Datele raportate de statele AELS se păstrează, de asemenea, în registrul central menționat la articolul 8 alineatul (4).

               (g)La articolul 8 alineatul (4) se adaugă următorul paragraf:

               «Autoritatea AELS de Supraveghere efectuează calculele prevăzute la primul paragraf pentru producătorii stabiliți în statele AELS și le comunică tuturor producătorilor stabiliți în statele AELS în conformitate cu al doilea paragraf.»

               (h)Fără a aduce atingere Protocolului 1 la acord, la articolul 8 alineatele (5) și (6) și la articolul 11 alineatele (3), (4), (5) și (6), după cuvântul «Comisiei» se inserează cuvintele «sau Autorității AELS de Supraveghere, după caz», iar după cuvântul «Comisia» se inserează cuvintele «sau Autoritatea AELS de Supraveghere, după caz».

               (i)La articolul 9 alineatul (1) se adaugă următoarele paragrafe:

               «În cazul în care un producător sau administratorul unei asociații este stabilit într-un stat AELS, Autoritatea AELS de Supraveghere impune o primă pentru emisiile suplimentare.

               Sumele obținute din plata primelor pentru emisiile suplimentare sunt repartizate între Comisie și Autoritatea AELS de Supraveghere proporțional cu raportul dintre numărul vehiculelor utilitare ușoare noi înmatriculate în UE sau în statele AELS, pe de o parte, și numărul total de vehicule utilitare ușoare noi înmatriculate în SEE».

               (j)La articolul 9 alineatul (3) se adaugă următoarele paragrafe:

               «Comisia Europeană își folosește mijloacele existente de colectare a primelor pentru emisiile suplimentare prevăzute la alineatul (1) care au fost instituite prin Decizia 2012/99/UE a Comisiei și în ceea ce privește înmatriculările în statele AELS aferente unor producători stabiliți în UE.

               Autoritatea AELS de Supraveghere stabilește modalitățile de colectare a primelor pentru emisiile suplimentare în conformitate cu alineatul (1). Aceste mijloace se bazează pe cele folosite de Comisie.»

               (k)La articolul 9 alineatul (4) se adaugă următorul paragraf:

                «Statele AELS își stabilesc alocarea sumelor obținute din plata primelor pentru emisiile suplimentare.»

               (l)Fără a se aduce atingere Protocolului nr. 1 la acord, la articolul 11 alineatul (2), după cuvântul «Comisiei», se inserează cuvintele «sau, în cazul unui producător stabilit într-un stat AELS, Autorității AELS de Supraveghere,».

               (m)La articolul 12 alineatul (2) se adaugă următorul paragraf:

               «Furnizorii sau producătorii stabiliți în statele AELS transmit Comisiei solicitările formulate în temeiul prezentului articol. Comisia acordă acestor solicitări aceeași prioritate ca cea acordată altor solicitări formulate în temeiul prezentului articol.»

               (n)La articolul 12 alineatul (4) se adaugă următorul paragraf:

               «Deciziile Comisiei de aprobare a tehnologiilor inovatoare în temeiul prezentului articol sunt în general aplicabile și trebuie încorporate în Acordul privind SEE.»

               (o)Prezentul regulament nu se aplică Liechtensteinului.

               21awa.32012 R 0293: Regulamentul de punere în aplicare (UE) nr. 293/2012 al Comisiei din 3 aprilie 2012 privind monitorizarea și raportarea datelor referitoare la înmatricularea vehiculelor utilitare ușoare noi în conformitate cu Regulamentul (UE) nr. 510/2011 al Parlamentului European și al Consiliului (JO L 98, 4.4.2012, p. 1), astfel cum a fost modificat prin:

               –32014 R 0410: Regulamentul de punere în aplicare (UE) nr. 410/2014 al Comisiei din 23 aprilie 2014 (JO L 121, 24.4.2014, p. 21).

               În sensul prezentului acord, dispozițiile regulamentului se citesc cu următoarele adaptări:

               (a)La articolele 9 și 10, după cuvântul «Comisia» se inserează cuvintele «sau, în cazul unui producător dintr-un stat AELS, Autoritatea AELS de Supraveghere,», după cuvântul «Comisie» se inserează cuvintele «sau, în cazul unui producător dintr-un stat AELS, de către Autoritatea AELS de Supraveghere,», iar după cuvântul «Comisiei» se inserează cuvintele «sau, în cazul unui producător dintr-un stat AELS, Autorității AELS de Supraveghere,».

               (b)Articolul 10a alineatul (3) nu se aplică Autorității AELS de Supraveghere.

               21awb.32013 R 0114: Regulamentul delegat (UE) nr. 114/2013 al Comisiei din 6 noiembrie 2012 de completare a Regulamentului (UE) nr. 510/2011 al Parlamentului European și al Consiliului în ceea ce privește normele referitoare la cererea de derogare de la obiectivele privind emisiile specifice de CO2 ale vehiculelor utilitare ușoare noi (JO L 38, 9.2.2013, p. 1), astfel cum a fost modificat prin:

               –32013 R 1047: Regulamentul delegat (UE) nr. 1047/2013 al Comisiei din 21 august 2013 (JO L 285, 29.10.2013, p. 1).”

               În sensul prezentului acord, dispozițiile regulamentului se citesc cu următoarele adaptări:

               (a)Fără a se aduce atingere Protocolului nr. 1 la acord, la articolul 6 alineatul (1), după cuvântul «Comisia», se inserează cuvintele «sau, în cazul unui producător dintr-un stat AELS, Autoritatea AELS de Supraveghere,».

               (b)Articolul 6 alineatul (2) și adresa e-mail care figurează în anexa I nu se aplică în ceea ce privește Autoritatea AELS de Supraveghere.

               21awc.32014 R 0427: Regulamentul de punere în aplicare (UE) nr. 427/2014 al Comisiei din 25 aprilie 2014 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului (JO L 125, 26.4.2014, p. 57).”

               Articolul 2

               Textele Regulamentelor (UE) nr. 510/2011 și (UE) nr. 253/2014, ale Regulamentelor delegate (UE) nr. 205/2012, (UE) nr. 114/2013, (UE) nr. 1047/2013 și (UE) nr. 404/2014 și ale Regulamentelor de punere în aplicare (UE) nr. 293/2012 și (UE) nr. 410/2014 și (UE) nr. 427/2014 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*.

                  10Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                     Pentru Comitetul mixt al SEE,

                     Președintele
                     […]

                     Secretarii
                     Comitetului mixt al SEE
                     […]

                     (1)
                  JO L 145, 31.5.2011, p. 1.

                     (2)
                  JO L 72, 10.3.2012, p. 2.

                     (3)
                  JO L 98, 4.4.2012, p. 1.

                     (4)
                  JO L 38, 9.2.2013, p. 1.

                     (5)
                  JO L 285, 29.10.2013, p. 1.

                     (6)
                  JO L 84, 20.3.2014, p. 38.

                     (7)
                  JO L 121, 24.4.2014, p. 1.

                     (8)
                  JO L 121, 24.4.2014, p. 21.

                     (9)
                  JO L 125, 26.4.2014, p. 57.

                     (10)
                  [Nu au fost semnalate obligații constituționale.] [Au fost semnalate obligații constituționale.]


				|

		52012PC0611

			Propunere de DECIZIE A CONSILIULUI de autorizare a Bulgariei și a României pentru a aplica măsuri de derogare de la articolul 5 din Directiva 2006/112/CE privind sistemul comun al taxei pe valoarea adăugată /* COM/2012/0611 final - 2012/0293 (NLE) */

			   	EXPUNERE DE MOTIVE
1.           CONTEXTUL PROPUNERII
În temeiul articolului 395 din Directiva
2006/112/CE a Consiliului din 28 noiembrie 2006 privind sistemul comun al
taxei pe valoarea adăugată[1]
(denumită în continuare „directiva TVA”), Consiliul, hotărând în unanimitate
la propunerea Comisiei, poate autoriza orice stat membru să aplice
măsuri speciale de derogare de la dispozițiile directivei
menționate, pentru a simplifica procedura de colectare a taxei pe valoarea
adăugată (TVA) sau pentru a preveni anumite forme de evaziune sau
fraudă fiscală.
Printr-o scrisoare înregistrată de Comisie la
data de 25 mai 2011, Bulgaria și România au solicitat o derogare de la
dispozițiile articolului 5 din directiva TVA care reglementează
aplicarea teritorială a TVA în ceea ce privește un pod de
frontieră (rutier și feroviar) peste Dunăre. Printr-o scrisoare
înregistrată de Comisie la 7 martie 2012, Bulgaria și România au
înlocuit parțial această solicitare.
În conformitate cu articolul 395 alineatul (2) din
directiva TVA, Comisia a informat celelalte state membre, prin scrisoarea din
17 iulie 2012, cu privire la cererile transmise de Bulgaria și România
(Spania a fost informată ulterior, prin scrisoarea din data de 18 iulie
2012). Printr-o scrisoare datată 19 iulie 2012, Comisia a informat
Bulgaria și România că dispune de toate informațiile pe care le
consideră necesare pentru evaluarea cererii.
Pentru a facilita traficul rutier și feroviar
între teritoriile lor, Bulgaria și România au decis să semneze la 5
iunie 2000 un acord pentru construirea unui pod de frontieră peste
Dunăre între Vidin (Bulgaria) și Calafat (România).
În acest context, Bulgaria și România au
solicitat să fie autorizate să aplice măsuri de derogare de la
normele TVA în materie de teritoriu pentru întreținerea și repararea
acestui pod și perceperea taxei de traversare a podului (construcția
podului de frontieră a fost exclusă în mod explicit din obiectul
cererii de derogare).
În temeiul normelor obișnuite, principiul
delimitării teritoriale stabilit la articolul 5 din directiva TVA, în
combinație cu normele privind locul furnizării, ar impune ca Bulgaria
să perceapă TVA pentru lucrările de întreținere și
reparații efectuate pe teritoriul său. În mod similar, întreținerea
și reparațiile efectuate pe teritoriul României ar fi supuse TVA în
România. Aplicarea normelor obișnuite ar presupune stabilirea locului
exact al tranzacțiilor supuse taxei, în funcție de teritoriul pe care
a fost desfășurată fiecare parte a lucrărilor. În acest
scop, ar fi necesar ca întreprinderile care participă la lucrări
să stabilească cu certitudine frontiera teritorială pe
Dunăre pentru lucrările efectuate deasupra apei. Bulgaria și
România consideră că aplicarea normelor obișnuite ar crea
complicații fiscale pentru aceste întreprinderi, iar scopul urmărit
de această derogare care vizează o simplificare este, conform
cererii, stabilirea frontierei teritoriale la mijlocul podului.
În ceea ce privește taxele de trecere, suma
la care se aplică TVA ar trebui, în conformitate cu normele actuale,
să corespundă cu partea de pod care aparține fiecărui stat
membru. În afara problemei menționate anterior de stabilire a frontierei
teritoriale, fiecare călătorie peste pod trebuie să fie
facturată în funcție de două taxe și două cote TVA
diferite: una pentru teritoriul Bulgariei și una pentru teritoriul
României, ceea ce ar fi împovărător pentru persoanele impozabile
vizate. În acest sens, scopul derogării în ceea ce privește taxele de
trecere este să se considere că podul este situat pe teritoriul statului
membru în care începe călătoria de tranzit. În practică,
Bulgaria va percepe TVA pe întreaga taxă de trecere pentru toate
călătoriile care încep pe partea bulgară și care includ
trecerea podului de frontieră în România. În același mod, România va
percepe TVA pe întreaga taxă de trecere pentru toate călătoriile
care încep în România. Acest lucru va simplifica modul în care se
calculează și se contabilizează TVA.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Nu a fost necesar să se recurgă la
consultări sau la expertiză externă.
Propunerea de decizie vizează simplificarea
colectării TVA în ceea ce privește anumite servicii legate de un pod
de frontieră.
Dat fiind domeniul restrâns al derogării,
impactul va fi în orice caz limitat.
3.           ELEMENTELE JURIDICE ALE
PROPUNERII
Decizia autorizează Bulgaria și România
să aplice măsuri de derogare de la aplicarea teritorială a
directivei TVA în ceea ce privește un pod de frontieră.
Prezenta decizie are la bază articolul 395
din directiva TVA.
Propunerea intră în sfera competenței
exclusive a UE. În consecință, principiul subsidiarității
nu se aplică.
Această decizie se referă la o
autorizație acordată unor state membre la cererea acestora și nu
constituie nicio obligație.
Având în vedere domeniul ei de aplicare strict
limitat, măsura specială pare să fie proporțională cu
scopul urmărit.
În temeiul articolului 395 din directiva TVA, o
derogare de la dispozițiile comune privind TVA nu se poate acorda decât cu
autorizația Consiliului hotărând în unanimitate la propunerea
Comisiei. O decizie a Consiliului reprezintă singurul instrument adecvat,
dat fiind că aceasta poate fi adresată unui singur stat membru.
4.           IMPLICAȚIILE BUGETARE
Propunerea nu are implicații asupra bugetului
Uniunii.
2012/0293 (NLE)
Propunere de
DECIZIE A CONSILIULUI
de autorizare a Bulgariei și a României
pentru a aplica măsuri de derogare de la articolul 5 din Directiva
2006/112/CE privind sistemul comun al taxei pe valoarea adăugată
CONSILIUL UNIUNII EUROPENE,
având în vedere Tratatul privind
funcționarea Uniunii Europene,
având în vedere Directiva 2006/112/CE a
Consiliului din 28 noiembrie 2006 privind sistemul comun al taxei pe valoarea
adăugată[2],
în special articolul 395 alineatul (1),
având în vedere propunerea Comisiei Europene,
întrucât:
(1)       Prin scrisorile înregistrate
la Comisie la 25 mai 2011, Bulgaria și România au solicitat autorizarea de
a deroga de la dispozițiile articolului 5 din Directiva 2006/112/CE care
reglementează domeniul de aplicare teritorială a TVA, în ceea ce
privește un pod de frontieră peste Dunăre. Bulgaria și
România au înlocuit parțial această cerere prin scrisoarea
înregistrată la Comisie la 7 martie 2012.
(2)       În conformitate cu articolul
395 alineatul (2) din Directiva 2006/12/CE, Comisia a informat celelalte state
membre, printr-o scrisoare din data de 17 iulie 2012, cu privire la cererile
înaintate de Bulgaria și de România, cu excepția Spaniei, care a fost
informată prin scrisoarea din data de 18 iulie 2012. Printr-o scrisoare
datată 19 iulie 2012, Comisia a informat Bulgaria și România că
dispune de toate informațiile pe care le consideră necesare pentru
evaluarea cererii.
(3)       În ceea ce privește
întreținerea și repararea podului, derogarea solicitată de
Bulgaria și România constă în a considera că frontiera
teritorială dintre cele două state membre se află la mijlocul
podului.
(4)       Referitor la perceperea
taxelor de trecere a podului de frontieră, cele două state membre
doresc să se considere toată lungimea podului ca parte a teritoriului
statului în care începe călătoria de tranzit. În acest fel, pentru
toate călătoriile care încep pe partea bulgară, doar Bulgaria va
percepe TVA pentru întreaga taxă. În același mod, doar România va percepe
TVA în cazul călătoriilor care încep pe partea română.
(5)       În absența
măsurilor de derogare, determinarea locului de prestare pentru
lucrările de întreținere și de reparații, precum și
pentru perceperea taxei de trecere ar depinde, în primul rând, de stabilirea
exactă a frontierei teritoriale deasupra apei, lucru care, în
practică, ar fi foarte dificil pentru persoanele impozabile vizate. În al
doilea rând, pentru traversarea podului într-un singur sens, dintr-un stat
membru în celălalt, ar trebui să aplice TVA atât Bulgaria, cât
și România. Prin urmare, măsurile de derogare sunt destinate să
simplifice colectarea TVA pentru aceste servicii.
(6)       Având în vedere că
problema în discuție este definiția teritoriului în scopuri de TVA,
căreia nu ar trebui să i se aducă modificări, derogarea solicitată
ar trebui acordată pentru o perioadă nedeterminată.
(7)       Măsurile nu vor avea un
impact negativ asupra resurselor proprii ale Uniunii provenind din TVA și
nu vor avea niciun efect asupra valorii taxei datorate în etapa finală a
consumului,
ADOPTĂ PREZENTA DECIZIE:
Articolul 1
Prin derogare de la articolul 5 din Directiva
2006/112/CE, Bulgaria și România sunt autorizate, în condițiile
prevăzute la articolele 2 și 3 din prezenta decizie, să aplice
măsuri de derogare de la Directiva 2006/112/CE în ceea ce privește
întreținerea și repararea podului de frontieră peste Dunăre
între Vidin (Bulgaria) și Calafat (România), precum și în ceea ce
privește perceperea taxei de trecere peste podul respectiv.
Articolul 2
Pentru a determina locul tranzacțiilor
impozabile pentru întreținerea sau repararea podului de frontieră,
granița teritorială va fi considerată ca fiind mijlocul podului
respectiv pentru furnizarea de mărfuri și servicii, achizițiile
intracomunitare și importurile de mărfuri destinate întreținerii
sau reparării podului.
Articolul 3
Pentru a determina locul tranzacțiilor
impozabile în ceea ce privește perceperea taxei de trecere, podul de
frontieră, pe toată lungimea sa, va fi considerat ca făcând
parte din teritoriul statului membru din care începe orice deplasare peste pod.
Articolul 4
Prezenta decizie se adresează Republicii
Bulgaria și României.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 347, 11.12.2006, p. 1.
[2]               JO L 347, 11.12.2006, p. 1.


Anunţ juridic important

|

52009PC0229

Propunere de decizie a Consiliului şi a reprezentanţilor Guvernelor statelor membre ale Uniunii Europene reuniţi în cadrul Consiliului privind încheierea Acordului privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, şi Regatul Norvegiei, ca a patra parte, precum şi privind încheierea Acordului auxiliar dintre Comunitatea Europeană împreună cu statele sale membre, ca primă parte, Islanda, ca a doua parte, şi Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, şi Regatul Norvegiei, ca a patra parte  /* COM/2009/0229 final - CNS 2009/0066 */

	[pic] | COMISIA COMUNITĂŢILOR EUROPENE |Bruxelles, 15.5.2009COM(2009) 229 final2009/0066 (CNS)Propunere deDecizie a Consiliului și a reprezentanților Guvernelor statelor membre ale Uniunii Europene reuniți în cadrul Consiliuluiprivind încheierea Acordului privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, și Regatul Norvegiei, ca a patra parte, precum și privind încheierea Acordului auxiliar dintre Comunitatea Europeană împreună cu statele sale membre, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, și Regatul Norvegiei, ca a patra parteEXPUNERE DE MOTIVE1. Contextul propunerii |Motivele și obiectivele propunerii Acordul privind transportul aerian dintre Comunitatea Europeană și statele membre ale acesteia, pe de o parte, și Statele Unite ale Americii (SUA), pe de altă parte, semnat la 25 și 30 aprilie 2007 (denumit în continuare „Acordul de transport aerian UE-SUA”), a intrat în vigoare la 30 martie 2008. Articolul 18 alineatul (5) din acordul de transport aerian UE-SUA confirmă obiectivul comun al ambelor părți „de a optimiza beneficiile consumatorilor, ale companiilor aeriene, ale angajaților și ale comunităților de ambele părți ale Atlanticului, prin extinderea prezentului acord astfel încât să includă și țări terțe.” Articolul 18 alineatul (5) din acordul de transport aerian UE-SUA cere comitetului mixt instituit în temeiul articolului 18 alineatul (1) din acordul de transport aerian UE-SUA să elaboreze „o propunere referitoare la condițiile și procedurile necesare pentru a permite accesul țărilor terțe la prezentul acord.” În 2007, Norvegia și Islanda au solicitat oficial aderarea la acordul de transport aerian UE-SUA. În conformitate cu articolul 18 alineatul (5) din acordul de transport aerian UE-SUA, comitetul mixt a elaborat, cu ocazia reuniunii sale din 26 februarie 2009, o propunere privind aderarea Islandei și a Norvegiei la acordul de transport aerian UE-SUA, constând dintr-un acord sub formă de scrisoare de însoțire (Cover Letter Agreement) și un acord auxiliar privind dispozițiile interne dintre Comunitate, Norvegia și Islanda. Având în vedere că Norvegia și Islanda sunt parte integrantă din Spațiul aerian comun european (ECAA), respectivele acorduri vor asigura un cadru de reglementare coerent pentru zborurile dintre SUA și piața unică a transportului aerian din UE – inclusiv Islanda și Norvegia. Acest cadru va genera beneficii comerciale pentru companiile aeriene și consumatorii din UE și va asigura, în special, coerența dintre dispozițiile acordului de transport aerian UE-SUA și politica comună scandinavă în domeniul transportului aerian. În același timp, propunerea asigură menținerea caracterului bilateral al acordului de transport aerian UE-SUA. Islanda și Norvegia vor participa la negocierile pentru a doua etapă a acordului de transport aerian cu SUA. |Contextul general Acordul de transport aerian UE-SUA a eliminat toate barierele comerciale pentru zborurile dintre orice punct din UE și orice punct din SUA. În plus, SUA au acordat drepturile aferente așa-numitei „a șaptea libertăți” transportatorilor aerieni din UE care operează între SUA și țările care nu sunt membre ale UE din Spațiul aerian comun european, precum Norvegia și Islanda. ECAA nu are, însă, dimensiune externă. Așadar, transportatorii aerieni UE nu au în prezent dreptul de a opera zboruri între Norvegia și Islanda și țări terțe. În același mod, transportatorii aerieni norvegieni și islandezi nu au în prezent dreptul de operare între UE și SUA. Acordul de transport aerian UE-SUA creează condiții uniforme de acces pe piață pentru toți transportatorii aerieni din Comunitate și stabilește noi dispoziții de cooperare în materie de reglementare între Comunitatea Europeană și SUA în domenii esențiale pentru operarea eficientă în condiții de siguranță și securitate a serviciilor aeriene transatlantice. Norvegia și Islanda au adoptat integral acquis-ul comunitar din domeniul politicii aviatice. Așadar, prin includerea ambelor țări în domeniul de aplicare a acordului de transport aerian UE-SUA, se asigură faptul că toți transportatorii aerieni europeni care aplică acquis-ul comunitar vor opera serviciile aeriene transatlantice într-un cadru armonizat. Aderarea Islandei și a Norvegiei la acordul de transport aerian UE-SUA ar putea constitui un precedent pentru aderarea Islandei și Norvegiei la alte acorduri aeriene ale Comunității (de exemplu acordul euro-mediteranean cu Maroc în domeniul aviației). |Dispoziții în vigoare în domeniul propunerii Prevederile acordului sub formă de scrisoare de însoțire extinde mutatis mutandis domeniul de aplicare al acordului de transport aerian UE-SUA la Norvegia și la Islanda. Prevederile acordului auxiliar se bazează pe Decizia Consiliului din 25 aprilie 2007 privind semnarea și aplicarea provizorie a acordului de transport aerian UE-SUA (2007/339/CE). |Coerența cu celelalte politici și obiective ale Uniunii Obiectivul extinderii acordului de transport aerian UE-SUA la țări terțe este prevăzut în mod explicit în acordul de transport aerian UE-SUA. Scrisoarea de însoțire va stabili legătura necesară dintre acordul de transport aerian UE-SUA și acordul privind spațiul aerian comun european. Acordul nu instituie o dimensiune externă a acordului privind Spațiul Economic European. Acordul este coerent cu politica globală a UE privind Islanda și Norvegia. |2. Consultarea părților interesate și evaluarea impactului |Consultarea părților interesate |Metodele de consultare, principalele sectoare vizate și profilul general al respondenților Aderarea Islandei și a Norvegiei la acordul de transport aerian UE-SUA a fost discutată în cadrul a numeroase reuniuni ale comitetului mixt instituit în temeiul acordului de transport aerian UE-SUA și în cadrul unor reuniuni tehnice informale cu statele membre. Toate aceste reuniuni au fost pregătite în cadrul întâlnirilor Forumului Consultativ al Industriei cu reprezentanți ai transportatorilor aerieni, ai aeroporturilor și ai organizațiilor sindicale. |Rezumatul contribuțiilor și modul în care au fost luate în considerare Tema aderării Islandei și a Norvegiei la acordul de transport aerian UE-SUA a fost dezbătută în cadrul a patru reuniuni ale Forumului Consultativ al Industriei, în cursul cărora toate elementele abordării au fost discutate în detaliu. Toate comentariile primite de la statele membre și de la părțile interesate au fost luate în considerare în mod corespunzător la pregătirea poziției Comunității în cadrul reuniunii comitetului mixt desfășurate la 26 februarie 2009. |Obținerea și utilizarea expertizei |Nu a fost necesar să se recurgă la expertiză externă. |Evaluarea impactului Acordul extinde domeniul de aplicare al acordului de transport aerian UE-SUA la Islanda și la Norvegia. Acest lucru va oferi transportatorilor aerieni din UE oportunitatea de a beneficia de drepturile acordate de SUA, începând de la 30 martie 2008, de a opera zboruri de pasageri între SUA și Islanda sau Norvegia. |3. Elemente juridice ale propunerii |Rezumatul acțiunii propuse Propunerea constă din două elemente: - Acordul cvadrilateral sub formă de scrisoare de însoțire (Cover Letter Agreement), care extinde domeniul de aplicare a acordului de transport aerian UE-SUA mutatis mutandis la toate cele patru părți. - Acordul auxiliar, care garantează menținerea caracterului bilateral al acordului de transport aerian UE-SUA. În cadrul comitetului mixt, Norvegia și Islanda vor fi reprezentate de Comisie în toate domeniile care nu sunt de competența exclusivă a statelor membre. Sunt stabilite reguli cu privire la schimbul de informații, participarea la negocierea celei de-a doua etape, precum și cu privire la reprezentarea în cadrul procedurilor de arbitrare. |Temeiul juridic Articolul 80 alineatul (2) coroborat cu articolul 300 alineatul (2) primul paragraf prima teză și articolul 300 alineatul (3) primul paragraf. |Principiul subsidiarității Principiul subsidiarității se aplică în măsura în care propunerea nu intră sub incidența competențelor exclusive ale Comunității. |Obiectivele propunerii nu pot fi realizate într-o măsură suficientă de statele membre din următoarele motive: |Acordul de transport aerian UE-SUA a stabilit noi dispoziții la nivel comunitar care guvernează furnizarea de servicii aeriene transatlantice care au înlocuit dispozițiile anterioare stabilite de fiecare stat membru. Aderarea unor țări terțe la acordul de transport aerian UE-SUA nu poate fi realizată decât la nivel comunitar. |Prin urmare, propunerea respectă principiul subsidiarității. |Principiul proporționalității Propunerea este conformă cu principiul proporționalității din următoarele motive: |Propunerea nu va afecta cadrul de reglementare aferent Spațiului aerian comun european. Propunerea nu va modifica acordul de transport aerian UE-SUA. Propunerea se limitează la asigurarea coerenței dintre piața comună a serviciilor aeriene din Europa și cadrul de reglementare pentru zborurile transatlantice instituit prin acordul de transport aerian UE-SUA. Propunerea nu creează niciun fel de noi obligații pentru autoritățile aviatice sau pentru industria de profil din UE. Propunerea creează noi drepturi pentru transportatorii aerieni din UE și asigură coerența deplină dintre prevederile acordului de transport aerian UE-SUA și politica comună scandinavă în domeniul transportului aerian. Alegerea instrumentelor |Alte instrumente nu ar fi adecvate din motivele enumerate în continuare. Acordul cvadrilateral sub formă de scrisoare de însoțire și acordul auxiliar sunt instrumentele cele mai eficace pentru a asigura atât extinderea deplină a acordului de transport aerian UE-SUA la Islanda și la Norvegia, cât și menținerea caracterului bilateral al acordului de transport aerian UE-SUA. Un acord multilateral care ar înlocui acordul de transport aerian UE-SUA ar limita poziția UE la aceea a unui simplu partener individual într-un acord cvadrilateral, în vreme ce acordurile propuse mențin caracterul bilateral al relației dintre SUA, pe de o parte, și Europa, pe de altă parte. Încheierea unor acorduri bilaterale paralele între (1) Islanda-SUA, (2) Norvegia-SUA, (3) Islanda-Comunitatea Europeană, (4) Norvegia-Comunitatea Europeană ar complica inutil și nu ar garanta coerența deplină a cadrului de reglementare pentru zborurile transatlantice. |4. Implicații bugetare |Propunerea nu are niciun fel de implicații asupra bugetului comunitar. |2009/0066 (CNS)Propunere deDecizie a Consiliului și a reprezentanților Guvernelor statelor membre ale Uniunii Europene reuniți în cadrul Consiliuluiprivind încheierea Acordului privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, și Regatul Norvegiei, ca a patra parte, precum și privind încheierea Acordului auxiliar dintre Comunitatea Europeană împreună cu statele sale membre, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, și Regatul Norvegiei, ca a patra parteCONSILIUL UNIUNII EUROPENE ȘI REPREZENTANȚII GUVERNELOR STATELOR MEMBRE REUNIȚI ÎN CADRUL CONSILIULUI,având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,Având în vedere avizul Parlamentului European,întrucât(1) Comisia a negociat, în numele Comunității și al statelor membre, acordul de transport aerian cu Statele Unite ale Americii, Islanda și Regatul Norvegiei (denumit, în continuare, „acordul”) și acordul auxiliar cu Islanda și cu Regatul Norvegiei referitor la aplicarea acordului respectiv (denumit, în continuare, „acordul auxiliar”).(2) Acordul a fost semnat la ….(3) Acordul auxiliar a fost semnat la ….(3) Este necesar ca acordul și acordul auxiliar să fie aprobate de Comunitate și de statele membre,ADOPTĂ PREZENTA DECIZIE:Articolul 1 (Aprobarea)1. Acordul privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, și Regatul Norvegiei, ca a patra parte (denumit, în continuare, „acordul”) se aprobă în numele Comunității. Textul acordului este anexat la prezenta decizie.2. Acordul auxiliar dintre Comunitatea Europeană împreună cu statele membre, Islanda și Regatul Norvegiei, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Comunitatea Europeană împreună cu statele membre, ca a doua parte, Islanda, ca a treia parte, și Regatul Norvegiei, ca a patra parte (denumit, în continuare, „acordul auxiliar”) se aprobă în numele Comunității. Textul acordului este anexat la prezenta decizie.3. După finalizarea procedurilor sale interne privind intrarea în vigoare a acordului, fiecare stat membru transmite Secretariatului Consiliului notele diplomatice prevăzute la articolul 6 din acord și la articolul 9 din acordul auxiliar.4. Președintele Consiliului este autorizat să desemneze persoana împuternicită să transmită Statelor Unite ale Americii, Islandei și Regatului Norvegiei, notele diplomatice prevăzute la articolul 6 din acord.5. Președintele Consiliului este autorizat să desemneze persoana împuternicită să transmită Islandei și Regatului Norvegiei notele diplomatice prevăzute la articolul 6 și la articolul 9 din acordul auxiliar în numele Comunității și al statelor sale membre.Articolul 2 (Încetarea acordului)1. Decizia de încetare a acordului și notificarea Statelor Unite ale Americii, Islandei și Regatului Norvegiei în acest sens, în conformitate cu articolul 3 din acord, precum și decizia de retragere a unei asemenea notificări se ia de către Consiliu, în numele Comunității și al statelor membre, cu unanimitate, pe baza propunerii Comisiei.2. Decizia de încetare a acordului auxiliar și notificarea Islandei și a Regatului Norvegiei în acest sens, în conformitate cu articolul 7 din acordul auxiliar, precum și decizia de retragere a unei asemenea notificări se ia de către Consiliu, în numele Comunității și al statelor membre, cu unanimitate, pe baza propunerii Comisiei.Adoptată la Bruxelles, […]Pentru ConsiliuPreședinte[…]Apendicele 1ACORD PRIVIND TRANSPORTUL AERIANStatele Unite ale Americii (denumite în continuare „Statele Unite”), ca primă parte, șiComunitatea Europeană împreună cu statele membre, ca a doua parte,Islanda, ca a treia parte, precum șiRegatul Norvegiei, ca a patra parte, (denumit, în continuare, „Norvegia”);Dorind să promoveze un sistem internațional de transport aerian bazat pe concurența dintre companiile aeriene pe o piață supusă unui minim de intervenție și reglementare din partea statului;Dorind să faciliteze oportunitățile de extindere a transportului aerian internațional, inclusiv prin dezvoltarea de rețele de transport aerian care să ofere servicii aeriene corespunzătoare nevoilor în acest sens ale pasagerilor și expeditorilor;Dorind să permită companiilor aeriene să ofere pasagerilor și expeditorilor prețuri și servicii competitive pe piețele deschise;Dorind să permită tuturor sectoarelor din domeniul transportului aerian, inclusiv personalului companiilor aeriene, să beneficieze de avantajele unui acord de liberalizare;Dorind să asigure cel mai înalt grad de siguranță și securitate în transportul aerian internațional și să reafirme deosebita preocupare față de actele sau amenințările îndreptate împotriva securității aeronavelor, care pun în pericol siguranța persoanelor și a bunurilor, afectând negativ operațiunile de transport aerian și subminând încrederea publicului în siguranța aviației civile;Luând act de Convenția privind aviația civilă internațională, deschisă spre semnare la Chicago la data de 7 decembrie 1944;Recunoscând că subvențiile guvernamentale pot afecta negativ concurența dintre companiile aeriene și pot pune în pericol realizarea obiectivelor fundamentale ale prezentului acord;Subliniind importanța protejării mediului înconjurător în cadrul dezvoltării și implementării politicii aeronautice internaționale;Luând act de importanța protecției consumatorilor, inclusiv a protecției prevăzute prin Convenția pentru unificarea anumitor norme în transportul aerian internațional, semnată la Montreal la 28 mai 1999;Intenționând să dezvolte cadrul acordurilor existente în scopul de a deschide accesul la piețe și a maximiza avantajele consumatorilor, ale companiilor aeriene, ale forței de muncă și ale populației de ambele părți ale Atlanticului;Recunoscând importanța consolidării accesului companiilor lor aeriene la piețele globale de capital în vederea consolidării concurenței și a promovării obiectivelor prezentului acord;Având intenția de a crea un precedent la scară mondială pentru a promova avantajele liberalizării în acest sector economic esențial,Convin următoarele:Articolul 1Definiție„Parte” înseamnă Statele Unite ale Americii, Comunitatea Europeană împreună cu statele membre, Islanda sau Norvegia.Articolul 2Aplicarea anexelor I și IIPrevederile acordului de transport aerian semnat de Comunitatea Europeană și statele sale membre și de Statele Unite ale Americii la 25, respectiv, la 30 aprilie 2007 (denumit în continuare „acordul de transport aerian”), atașat în anexa I, se aplică tuturor părților la prezentul acord, sub rezerva prevederilor din anexa II. Prevederile acordului de transport aerian se aplică Islandei și Norvegiei ca și cum acestea ar fi state membre ale Comunității Europene, astfel că Islanda și Norvegia vor avea toate drepturile și obligațiile aferente statelor membre în temeiul respectivului acord. Anexele I și II fac parte integrantă din prezentul acord.Articolul 3Încetarea acordului1. Atât Statele Unite, cât și Comunitatea Europeană și statele membre pot, în orice moment, să notifice în scris pe cale diplomatică celorlalte trei părți decizia de încetare a prezentului acord sau de încetare a aplicării provizorii prevăzute la articolul 5. Simultan, se transmite Organizației Internaționale a Aviației Civile o copie a notificării respective. Prezentul acord sau aplicarea sa provizorie încetează la ora 0:00 GMT la sfârșitul sezonului de trafic al Asociației Transportului Aerian Internațional (IATA) în curs, la un an de la data notificării scrise privind încetarea, în afara cazului în care notificarea este retrasă prin acordul părților înainte de încheierea acestei perioade.2. Atât Islanda, cât și Norvegia pot, în orice moment, să notifice în scris pe cale diplomatică celorlalte părți decizia de a se retrage din prezentul acord sau de a înceta aplicarea provizorie prevăzute la articolul 5 din prezentul acord. Simultan, se transmite Organizației Internaționale a Aviației Civile o copie a notificării respective. O astfel de retragere sau încetare a aplicării provizorii devine efectivă la ora 0:00 GMT la sfârșitul sezonului de trafic al Asociației Transportului Aerian Internațional (IATA) în curs, la un an de la data notificării scrise, în afara cazului în care notificarea este retrasă prin acordul părții care a transmis notificarea, al Statelor Unite și al Comunității Europene și al statelor membre înainte de încheierea acestei perioade.3. Atât Statele Unite, cât și Comunitatea Europeană și statele membre pot, în orice moment, să notifice în scris pe cale diplomatică Islandei sau Norvegiei decizia de încetare a prezentului acord sau de încetare a aplicării provizorii a prezentului acord în ceea ce privește Islanda sau Norvegia. Simultan, se transmit copii ale notificării respective celorlalte două părți la prezentul acord și Organizației Internaționale a Aviației Civile. Denunțarea sau încetarea aplicării provizorii în ceea ce privește Islanda sau Norvegia devine efectivă la ora 0:00 GMT la sfârșitul sezonului de trafic al IATA în curs, la un an de la data notificării scrise, în afara cazului în care notificarea este retrasă, înainte de încheierea acestei perioade, prin acordul Statelor Unite, al Comunității Europene și al statelor membre, precum și al părții care a primit notificarea.4. În sensul notelor diplomatice menționate în prezentul articol, notele diplomatice de la sau adresate Comunității Europene și statelor membre sunt remise către sau de la, după caz, Comunitatea Europeană.5. Fără a se aduce atingere oricăror alte prevederi ale prezentului articol, în cazul în care încetează acordul de transport aerian, prezentul acord încetează simultan.Articolul 4Înregistrarea la OACIPrezentul acord și toate modificările la acesta se înregistrează la Organizația Aviației Civile Internaționale.Articolul 5Aplicare provizorieÎn așteptarea intrării în vigoare în conformitate cu articolul 6, prezentul acord se aplică în mod provizoriu din prima zi a lunii care urmează datei ultimei note prin care fiecare parte notifică celorlalte părți finalizarea tuturor procedurilor necesare pentru aplicarea în mod provizoriu a prezentului acord. În cazul în care acordul de transport aerian încetează în conformitate cu articolul 23 sau încetează aplicarea sa provizorie în conformitate cu articolul 25 din acesta, aplicarea provizorie a prezentului acord încetează simultan.Articolul 6Intrarea în vigoarePrezentul acord intră în vigoare: (1) la data intrării în vigoare a acordului de transport aerian și (2) la o lună de la data ultimei note din schimbul de note diplomatice dintre părți prin care se confirmă finalizarea tuturor procedurilor necesare pentru intrarea în vigoare a prezentului acord. În ceea ce privește schimbul de note diplomatice menționat, notele diplomatice adresate sau emise de Comunitatea Europeană și statelor membre sunt remise către sau de la, după caz, Comunitatea Europeană. Nota sau notele diplomatice din partea Comunității Europene și a statelor membre conțin comunicări din partea fiecărui stat membru prin care se confirmă că procedurile necesare de intrare în vigoare a prezentului acord au fost încheiate.DREPT CARE, subsemnații, pe deplin autorizați, au semnat prezentul acord.Încheiat la……….. la ……………, în patru exemplare.Pentru Statele Unite ale Americii:[Pentru fiecare din statele membre UE:]Pentru Comunitatea Europeană:Pentru Islanda:Pentru Regatul Norvegiei:Anexa IACORD PRIVIND TRANSPORTUL AERIAN[ JO L134/4, 25.5.2007 ]Anexa IIPrevederi specifice privind Islanda și NorvegiaPrevederile acordului de transport aerian, modificate după cum urmează, se aplică tuturor părților la prezentul acord. Prevederile acordului de transport aerian se aplică Islandei și Norvegiei ca și cum acestea ar fi state membre ale Comunității Europene, astfel încât Islanda și Norvegia au toate drepturile și obligațiile aferente statelor membre în temeiul respectivului acord.1. La articolul 1, alineatul (9) din acordul de transport aerian se înlocuiește cu următorul text:„Teritoriu” înseamnă, pentru Statele Unite, regiunile terestre (continent și insule), apele interioare și apele maritime teritoriale aflate sub suveranitatea sau jurisdicția lor, și, pentru Comunitatea Europeană și statele sale membre, regiunile terestre (continent și insule), apele interioare și apele maritime teritoriale guvernate de Acordul privind Spațiul Economic European conform dispozițiilor prevăzute de respectivul acord și de orice instrument juridic ulterior, cu excepția regiunilor terestre și a apelor interioare aflate sub suveranitatea sau jurisdicția Principatului Liechtenstein. se înțelege că aplicarea prezentului acord în cazul aeroportului Gibraltar nu aduce atingere pozițiilor juridice respective ale Regatului Spaniei și Regatului Marii Britanii cu privire la diferendul referitor la suveranitatea asupra teritoriului pe care este situat aeroportul și la menținerea suspendării aplicării, în cazul aeroportului Gibraltar, a măsurilor în domeniul aviației ale Comunității Europene în vigoare la 18 septembrie 2006, în conformitate cu declarația ministerială referitoare la aeroportul Gibraltar, asupra căreia s-a convenit la Cordoba la 18 septembrie 2006; precum și2. Articolele de la 23 la 26 nu se aplică Islandei și Norvegiei.3. La secțiunea 1 din anexa 1 se adaugă următorul text :(w) Islanda: Acordul privind transportul aerian, semnat la Washington la 14 iunie 1995; modificat la 1 martie 2002 prin schimb de note; modificat la 14 august 2006 și la 9 martie 2007 prin schimb de note.(x) Regatul Norvegiei: Acordul referitor la serviciile de transport aerian, încheiat prin schimb de note la Washington la 6 octombrie 1945; modificat la 6 august 1954 prin schimb de note; modificat la 16 iunie 1995 prin schimb de note.4. Textul secțiunii 2 din anexa 1 se înlocuiește cu următorul text:Sub rezerva secțiunii 1 din prezenta anexă, pentru regiunile care nu sunt cuprinse în definiția „teritoriului” de la articolul 1 din prezentul acord, înțelegerile de la literele (e) (Danemarca-Statele Unite), (g) (Franța-Statele Unite), (v) (Marea Britanie-Statele Unite) și (x) (Norvegia Statele Unite) din partea respectivă continuă să se aplice în conformitate cu prevederile lor.5. Textul secțiunii 3 din anexa 1 se înlocuiește cu următorul text:Sub rezerva articolului 3 din prezentul acord, companiile aeriene din SUA nu au dreptul de a furniza servicii de transport exclusiv de mărfuri care nu sunt parte a unui serviciu care deservește Statele Unite, cu destinația sau dinspre puncte din statele membre, cu excepția celor cu destinația sau dinspre Republica Cehă, Republica Franceză, Republica Federală Germania, Marele Ducat al Luxemburgului, Republica Malta, Republica Polonă, Republica Portugalia, Republica Slovacă, Islanda și Regatul Norvegiei.6. La sfârșitul articolului 3 din anexa 2 se adaugă următorul text:Pentru Islanda și Norvegia, acesta include, fără a se limita la acestea, articolele 53, 54 și 57 din Acordul privind Spațiul Economic European și regulamentele de punere în aplicare în temeiul acordului menționat, precum și modificările acestora.Apendicele 2ACORD AUXILIARîntreRegatul Norvegiei, ca primă parte,Islanda, ca a doua parte,șiComunitatea Europeană împreună cu statele membre, ca a treia parte,referitor laaplicarea acordului privind transportul aerian dintreStatele Unite ale Americii, ca primă parte,Comunitatea Europeană și statele membre, ca a doua parte, Regatul Norvegiei, ca a treia parte,și Islanda, ca a patra parteÎntrucât(1) Comisia a negociat cu Statele Unite ale Americii, în numele Comunității și al statelor membre, acordul privind transportul aerian, în conformitate cu decizia Consiliului de autorizare a Comisiei în vederea deschiderii de negocieri.(2) Acordul privind transportul aerian dintre Comunitate și statele membre și Statele Unite ale Americii (denumit, în continuare, „acordul de transport aerian”) a fost parafat la 2 martie 2007, a fost semnat, din partea europeană, la Bruxelles, la 25 aprilie 2007 și din partea SUA la Washington, la 30 aprilie 2007 și se aplică în mod provizoriu de la 30 martie 2008.(3) Islanda și Regatul Norvegiei (denumită, în continuare, „Norvegia”), fiind deplin integrate în piața comună a serviciilor aeriene prin Acordul privind Spațiul Economic European, au aderat la acordul de transport aerian printr-un acord încheiat la aceeași dată (denumit, în continuare, „acordul”), care include acordul de transport aerian ca anexa I.(4) Este necesar să se stabilească dispoziții procedurale pentru a se decide, dacă este cazul, modalitățile de suspendare a drepturilor în conformitate cu articolul 21 alineatul (3) din acordul de transport aerian.(5) Este, de asemenea, necesar să se stabilească dispoziții procedurale privind participarea Norvegiei și Islandei la comitetul mixt instituit în temeiul articolului 18 din acordul de transport aerian și la procedurile de arbitrare prevăzute la articolul 19 din acordul de transport aerian, asigurându-se cooperarea, schimbul de informații și consultarea necesare înainte de reuniunile comitetului mixt, precum și implementarea anumitor prevederi ale acordului, inclusiv cele privind securitatea, siguranța, acordarea și revocarea drepturilor de trafic și ajutorul guvernamental.SE CONVINE DUPĂ CUM URMEAZĂ:Articolul 1NotificareÎn cazul în care Comunitatea și statele membre decid încetarea acordului în conformitate cu prevederile articolului 3 din acord sau încetarea aplicării provizorii a acestuia, sau retragerea notificărilor în acest sens, Comisia notifică imediat Islanda și Norvegia, înainte de notificarea pe căi diplomatice a Statelor Unite ale Americii, cu privire la respectiva decizie. În același mod, Norvegia și/sau Islanda notifică Comisia cu privire la decizii similare.Articolul 2A doua etapă a negocierilor și suspendarea drepturilor de trafic1. Comisia desfășoară, în numele Comunității și al statelor membre, a doua etapă a negocierilor prevăzută la articolul 21 alineatul (1) din acordul de transport aerian. În vederea asocierii în continuare a Norvegiei și a Islandei la acordul revizuit de transport aerian inclusiv după negocierile din cea de-a doua etapă, Norvegia și Islanda participă la negocieri în calitate de observatori și, în acest scop, sunt incluse, ca orice alt stat membru al Comunității, în activitățile pregătitoare ale Comunității Europene.2. În cazul în care nu se ajunge la un acord în a doua etapă a negocierilor, în termen de 12 luni de la începerea revizuirii prevăzute la articolul 21 alineatul (3) din acordul de transport aerian, Norvegia și Islanda pot, asemenea oricărui stat membru al Comunității și în termen de 15 zile, să notifice Comisiei dacă există drepturi de trafic referitoare la teritoriul său pe care intenționează să le suspende și care sunt acestea. Aceste drepturi de trafic nu pot include niciunul dintre drepturile precizate în acordurile menționate în anexa I la acordul de transport aerian.3. Pe baza notificărilor primite din partea statelor membre, a Norvegiei și/sau a Islandei, Comisia stabilește lista drepturilor de trafic care urmează să fie suspendate și o transmite Consiliului. Președintele Consiliului, acționând în numele Comunității și al statelor membre, al Norvegiei și al Islandei, informează Statele Unite ale Americii cu privire la suspendarea drepturilor de trafic incluse în listă, în conformitate cu articolul 21 alineatul (3) din acordul de transport aerian. Statele membre în cauză, Norvegia și/sau Islanda adoptă măsurile necesare în vederea suspendării acestor drepturi din prima zi a sezonului de trafic al Asociației de Transport Aerian Internațional (IATA) care începe cel mai devreme la 12 luni de la data la care se transmite notificarea de suspendare.4. Sub rezerva alineatului (3) din prezentul articol, Consiliul, hotărând în unanimitate la propunerea Comisiei, poate decide să nu transmită notificarea de suspendare sau să o retragă ulterior.Articolul 3Comitetul mixt1. Comunitatea, statele membre și Norvegia și Islanda sunt reprezentate în cadrul comitetului mixt instituit în temeiul articolului 18 din acordul de transport aerian de către reprezentanți ai Comisiei, ai statelor membre, ai Norvegiei și ai Islandei.2. Poziția Comunității, a statelor membre, a Norvegiei și a Islandei în cadrul comitetului mixt este prezentată de către Comisie, cu excepția domeniilor care, în UE, sunt de competența exclusivă a statelor membre, situație în care, poziția este prezentată de statele membre, de Islanda și/sau de Norvegia, după caz.3. Poziția Norvegiei și a Islandei în cadrul comitetului mixt cu privire la aspectele aflate sub incidența articolelor 14 sau 20 din acordul de transport aerian sau la aspectele care nu necesită adoptarea unei hotărâri cu efecte juridice este adoptată de Norvegia și de Islanda, în acord cu Comisia.4. Pentru alte hotărâri ale comitetului mixt privind aspecte aflate sub incidența regulamentelor și directivelor încorporate în Acordul privind Spațiul Economic European, poziția pe care urmează să o adopte Comisia, statele membre, Norvegia și Islanda se adoptă de către Comisie, în acord cu Norvegia și Islanda.5. Pentru alte hotărâri ale comitetului mixt privind aspecte care nu se află sub incidența regulamentelor și directivelor încorporate în Acordul privind Spațiul Economic European, poziția pe care urmează să o adopte Regatul Norvegiei și Islanda se adoptă de către Norvegia, în acord cu Comisia.6. Comisia ia măsurile adecvate pentru a asigura participarea deplină a Norvegiei și a Islandei la toate reuniunile de coordonare, consultare sau elaborare a deciziilor, organizate cu statele membre, precum și accesul la informațiile pertinente pentru pregătirea reuniunilor comitetului mixt care se organizează.Articolul 4Arbitrajul1. Comisia reprezintă Comunitatea, statele membre și Norvegia și Islanda în cadrul procedurilor de arbitraj prevăzute la articolul 19 din acordul de transport aerian.2. Comisia ia măsuri, după caz, pentru a asigura implicarea Norvegiei și Islandei la pregătirea și coordonarea procedurilor de arbitraj.3. În cazul în care Consiliul decide suspendarea avantajelor în conformitate cu articolul 19 alineatul (7) din acordul de transport aerian, decizia respectivă se notifică Norvegiei și Islandei. Norvegia și/sau Islanda notifică Comisia cu privire la adoptarea unei (unor) decizii similare.4. Orice altă măsură adecvată care urmează a fi luată în temeiul articolului 19 din acordul de transport aerian privind aspecte care țin de competența Comunității este adoptată de Comisie, asistată de un comitet special al reprezentanților statelor membre, desemnat de Consiliu și de Norvegia și Islanda.Articolul 5Schimb de informații1. Norvegia și Islanda informează de îndată Comisia cu privire la orice decizie de a refuza, revoca, suspenda sau limita autorizațiile unei companii aeriene din Statele Unite ale Americii, pe care au adoptat-o în temeiul articolelor 4 sau 5 din acordul de transport aerian. De asemenea, Comisia informează de îndată Norvegia și Islanda cu privire la luarea oricărei decizii similare de către statele membre.2. Norvegia și Islanda informează imediat Comisia cu privire la orice cereri sau notificări formulate sau primite de acestea în temeiul articolului 8 din acordul de transport aerian. De asemenea, Comisia informează de îndată Norvegia și Islanda cu privire la orice astfel de cereri sau notificări formulate sau primite de statele membre.3. Norvegia și Islanda informează imediat Comisia cu privire la orice cerere sau notificare formulată sau primită de acestea în temeiul articolului 9 din acordul de transport aerian. De asemenea, Comisia informează de îndată Norvegia și Islanda cu privire la orice astfel de cereri sau notificări formulate sau primite de statele membre.Articolul 6Subvențiile și ajutorul guvernamental1. În cazul în care Norvegia și Islanda consideră că o subvenția sau un ajutor preconizat sau acordat de o entitate guvernamentală de pe teritoriul Statelor Unite ale Americii urmează să aibă efectele concurențiale negative menționate la articolul 14 alienatul (2) din acordul de transport aerian, ele aduc acest lucru la cunoștința Comisiei. De asemenea, în cazul în care un stat membru a adus în atenția Comisiei o chestiune similară, Comisia aduce acest lucru la cunoștința Norvegiei și a Islandei.2. Comisia, Norvegia și Islanda pot aborda respectiva entitate sau pot solicita o reuniune a comitetului mixt instituit în temeiul articolului 18 din acordul de transport aerian.3. Comisia, Norvegia și Islanda se informează reciproc de îndată ce sunt contactate de Statele Unite ale Americii în temeiul articolului 14 alineatul (3) din acordul de transport aerian.Articolul 7Încetarea acordului1. Orice parte poate, în orice moment, să înainteze celorlalte părți, pe cale diplomatică, o notificare scrisă privind decizia sa de a denunța prezentul acord auxiliar sau aplicarea sa provizorie. Prezentul acord auxiliar încetează sau încetează a fi aplicat în mod provizoriu la 0:00 GMT la șase luni de la data notificării scrise privind denunțarea acordului sau a aplicării sale provizorii, cu excepția cazului în care notificarea este retrasă prin acordul părților înainte de expirarea acestei perioade.2. Fără a aduce atingere oricăror alte prevederi ale prezentului articol, în cazul în care acordul încetează sau încetează a fi aplicat în mod provizoriu, prezentul acord auxiliar încetează în mod simultan sau încetează a fi aplicat în mod provizoriu.Articolul 8Aplicare provizorieÎn așteptarea intrării în vigoare în conformitate cu articolul 9, părțile convin, în conformitatea cu legislația lor națională, să aplice în mod provizoriu prezentul acord auxiliar începând de la data semnării prezentului acord auxiliar sau de la data de aplicare provizorie specificată la articolul 5 din acord, dacă aceasta este ulterioară celei dintâi.Articolul 9Intrarea în vigoarePrezentul acord auxiliar intră în vigoare fie (a) la o lună de la data ultimei note din cadrul schimbului de note diplomatice dintre părți prin care se confirmă finalizarea procedurilor necesare pentru intrarea în vigoare a prezentului acord auxiliar, fie (b) la data intrării în vigoare a aplicării provizorii a acordului, dacă această dată este ulterioară cele dintâi.DREPT CARE, subsemnații, pe deplin autorizați, au semnat prezentul acord.Încheiat, în triplu exemplar la …….., la …………., în limba engleză.Pentru Regatul Norvegiei:Pentru Islanda:Pentru Comunitatea Europeană: